สนช.ชูปฏิรูปหลักสูตร-กระจายอำนาจ
จากงานสภาการศึกษาเสวนา (OEC Forum) ครั้งที่ 1 เรื่อง มองไปข้างหน้าอย่างท้าทาย : บทบาทผู้นำการปฏิรูปการศึกษาของสภาการศึกษา นายตวง อันทะไชย ประธานคณะกรรมาธิการการศึกษาและการกีฬา สภานิติบัญญัติแห่งขาติ (สนช.) กล่าวว่า ข้อเสนอในการปฏิรูปการศึกษา ของ สนช. คือ จะต้องมีการปฏิรูประบบหลักสูตรการเรียนการสอน ให้ครูมีอำนาจจัดการเรียนการสอนที่เหมาะกับผู้เรียน มีการกระจายอำนาจให้ถึงสถานศึกษาให้เป็นนิติบุคคลอย่างแท้จริง โดยมีอำนาจบริหารงาน 4 ด้าน ได้แก่ บุคคล เงิน วิชาการ และทั่วไป ทั้งนี้ควรมีการจัดตั้งสำนักงานนิติบุคคลในสำนักงานคณะกรรมการการศึกษาขั้นพื้นฐานเพื่อดำเนินการกระจายอำนาจไปให้สถานศึกษา,นอกจากนี้ยังต้องมีการแก้ไขกฎหมายการศึกษาที่มีอยู่ให้สอดคล้องกับการปฏิรูปการศึกษาในรอบนี้ ทั้งแก้ไขกฎหมายที่เกี่ยวข้องกับการศึกษาทั้งหมดให้สอดคล้องกับการปฏิรูปรวมทั้ง ร่าง พ.ร.บ.คณะกรรมการนโยบายการศึกษาและพัฒนามนุษย์แห่งชาติ หรือซุปเปอร์บอร์ดการศึกษาด้วย,ด้าน ดร.กมล รอดคล้าย เลขาธิการสภาการศึกษา กล่าวว่า สกศ.ได้รวบรวมข้อเสนอการปฏิรูปการศึกษา จากหน่วยงานที่เกี่ยวข้อง ซึ่งมีข้อเสนอตรงกันหลายเรื่อง เช่น 1.การกระจายอำนาจและสร้างการมีส่วนร่วมจากทุกภาคส่วนของสังคม 2.จัดระบบให้สายบังคับบัญชาสั้น มีธรรมาภิบาลทุกระดับประเภทการศึกษา 3.ปรับปรุงโครงสร้าง 4.มีคณะกรรมการนโยบายการศึกษาและพัฒนามนุษย์แห่งชาติ 5.สถานศึกษาเป็นนิติบุคคล 6.จัดระบบการคัดสรรและการบริหารบุคคลที่มีประสิทธิภาพ 7.ปรับปรุงระบบการผลิตพัฒนาและประเมินครู 8.ปฏิรูประบบการเรียนรู้ทั้งระบบ 9.ขยายการเรียนรู้สู่กำลังแรงงาน ผู้สูงอายุ 10.ส่งเสริมการเรียนรู้ตลอดชีวิต 11.ปฏิรูปหลักสูตรการเรียนการสอน.
จากงานสภาการศึกษาเสวนา (OEC Forum) ครั้งที่ 1 เรื่อง มองไปข้างหน้าอย่างท้าทาย : บทบาทผู้นำการปฏิรูปการศึกษาของสภาการศึกษา  
ทีมข่าวการศึกษา,ปฏิรูปการศึกษา,สนช.,ปฏิรูประบบหลักสูตรการเรียนการสอน,จัดการเรียนการสอน,แก้ไขกฎหมายการศึกษา,ตวง อันทะไชย,ข่าว,ข่าวการศึกษา,ไทยรัฐฉบับพิมพ์